Justice de paix (Lëtzebuerg)

D'Friddensgeriicht ( Justice de paix) gehéiert zur Uerdentlecher Geriichtsbarkeet an ass den ënneschten Niveau vun de Geriichtsinstitutioune vun der Lëtzebuerger Justiz. 

Et gëtt Friddensgeriichter an der Stad Lëtzebuerg, zu Dikrech an zu Esch, deenen hir Kompetenz geographesch ass. Vu 1795 bis 1972 gouf et där awer souguer an all Kanton.

Déi warscheinlech gréisst Eegenaart vum Friddensgeriicht ass, datt een do keen Affekot brauch. Et gëtt och kee Riichterkollegium, et sëtzt ëmmer nëmmen een eenzege Riichter. D'Verhandlunge sinn alleguer mëndlech.

 Tribunaler um Friddensgeriicht 
Et gëtt um Friddensgeriicht 3 verschidden Tribunaler:

 De Friddenstribunal, deen der Institutioun den Numm gëtt, ass am Prinzip fir all d'Affären zoustänneg vun engem Wäert ënner 15.000 Euro. Donieft huet de Friddensriichter eng Rei exklusiv Kompetenzen ouni Wäertbegrenzung, déi d'Gesetz him gëtt (z. B. Ordonnances de paiement, an Affäre wou et ëm Bail à loyer, Saisie-arrêten, oder Alimenter baussent Scheedungs- oder Trennungsprozedure geet). Bei engem Sträitwäert bis zu 2.000 € gëtt et ausser a Spezialfäll kee Recours, driwwer ass den Appell um Bezierksgeriicht.
 D'Aarbechtsgeriicht ass – ouni Limitt vum Sträitwäert – fir all d'Affären zoustänneg an deenen et ëm en Aarbechtsverhältnes geet. Nieft dem Riichter sëtzen do och zwéin Assesseuren. Am sougenannte Référé travail sëtzt de President vum Aarbechtsgeriicht nees eleng a ka verschidde provisoresch Mesuren ordonéieren. Bei engem Sträitwäert bis zu 1.250 € gëtt et kee Recours, driwwer ass den Appell op der Cour d'appel vum Ieweschte Geriichtshaff.
 An all Friddensgeriicht hunn een oder e puer Riichteren d'Funktioun vun engem Policeriichter (juge de police) D'Policegeriicht besteet aus engem Policeriichter an engem Vertrieder vum Ministère public an ass virun allem fir Verstéiss, mä och fir verschidden Delikter zoustänneg.

 Geographesch Kompetenzen 
Déi territorial Kompetenz vun de Friddensgeriichter ass vum Gesetz festgeluecht.

 Statistik 
Nei AffärenDikrechEsch-UelzechtLëtzebuerg202220232022202320222023Zivil a kommerziell Affären209 217 598 672 1.107 1.054 Référé (zivil Affären)2 2 2 3 7 8 Bail300 295 653662 710 890 Aarbechtsrechtlech Affären139 126 243 291 764760 Référé (Aarbechtsrecht)34 31 121 130 156 212 Saisie-arrêten (Paien an Alimenter)1.885 1.727 3.677 3.792 3.692 3.658 OP (Ordonnance pénale)14.508 15.741 32.214 33.103 23.894 27.971 IPA (Injonction de paiement européenne)21 29 37 80 157 230 Kleng Litigen59 62 268 208 678 737 

Decisiounen déi geholl goufenDikrechEsch-UelzechtLëtzebuerg202220232022202320222023Zivil a kommerziell Affären176 183 444 470 711 653 dovun: Alimenter - -3   1    - Référé (zivil Affären)5 -   3 2 6 12 Bail295 289 514 513 612 604 Aarbechtsrechtlech Affären128 133 204 180 543 544 Référé (Aarbechtsrecht)25 25 66 86 82 95 Policegeriicht273 298 354 270 681 644 Autoriséiert Saisie-arrêten1.875 1.723 3.666 3.773 3.494 3.490 Urteeler an Affären iwwer Saisie-arrêten op Paien 566 500 1.147 1.149 965 828 OPA (Ordonnance de paiement)14.442 15.530 31.831 33.100 22.643 26.682 OP (Ordonnance pénale)642 526 2.452 2.509 3.367 3.918 IPA (Injonction de paiement européenne)29 44 36 128 218 277 Kleng Litigen34 42 151 107 263 201 

 Um Spaweck 
 Websäit vun de Friddensgeriichter
 Répertoire des localités fir dat regional kompetent Geriicht ze fannen

Kategorie:Geriichter zu Lëtzebuerg